ཕྱི་ལོ་༢༠༠༩ལོར་རྒྱལ་ཁབ་ཁ་བྲལ་དང་རྒྱལ་ཁབ་གྱི་གསང་བ་ཕྱིར་བསྒྲགས་བྱས་པའི་ཉེས་མིང་འོག་འཛིན་བཟུང་ཐེངས་གཉིས་པ་བྱས་པ་རེད།ཕྱི་ལོ་༢༠༡༢ཟླ་༩ཚེས་༢༢ཉིན་ང་འཛིན་བཟུང་ཐེངས་གསུམ་པ་བྱས་པ་རེད།འཛིན་བཟུང་བྱས་ནས་ཟླ་བ་གཉིས་རྗེས་རྒྱ་ནག་གཞུང་གིས་འཇིགས་སུ་རུང་བ་དང་བསམ་ཡུལ་ལས་འདས་པའི་གསལ་བསྒྲགས་ཤིག་སྤེལ་འདུག་པའི་ངས་མི་བསད་པའི་ནག་ཉེས་ཡོད་རབས་དང་།སུ་ཞིག་གིས་ང་མཐོང་བ་དང་རྒྱ་དམར་གྱི་ཉེན་རྟོག་པ་ལ་རྩིས་སྤྲོད་བྱས་ཚེ།རྩིས་སྤྲོད་བྱེད་གླར་རྒྱ་སྒོར་ཁྲི་༢༠ཐམ་པ་སྤྲད་ངེས་ཡིན་རབས་སོགས་ཁྱབ་བསྒྲགས་བྱས་ཡོད།དེ་ལྟ་བུའི་ཛ་དྲག་གནས་སྟངས་དང་ཚེ་སྲོག་གི་ཉེན་ཁའི་འོག་ལོ་གཅིག་དང་ཟླ་བ་བརྒྱད་རིང་རི་བྲག་འདྲ་མིན་ནང་གབ་ཞོར་འགྲོ་ཞོར་བྱས་ནས་དཀའ་ལས་དུ་མ་མྱངས་མཐར།ཕྱི་ལོ་༢༠༡༤ཟླ་༥ཚེས་༡༨ཉིན་བཞུགས་སྒར་རྡ་སར་འབྱོར་བ་དང་།དེ་རྗེས་ཕྱི་ལོ་༢༠༡༥ཕྱི་ཟླ་༡ནང་སུད་སིར་འབྱོར་བ་རེད།